text: [{"text_idx": "#000003", "text": "Suuraan \u2018Booranatti roobni roobe\u2019 jechuun marsaalee hawaasaarratti qoodamaa jiru kun dogongora"}, {"text_idx": "#000004", "text": "Suuraan wayita loon bishaan dhugan agarsiisu kun \u2018rooba tibbana godina Booranaatti roobe agarsiisa\u2019 jechuun marsaalee hawaasaa irratti bal\u2019inaan qoodamaa jiraachuu hubannee jirra."}, {"text_idx": "#000005", "text": "Odeeffannoon kun keessattuu Feesbuukii fi Tiwiitara irratti baay\u2019inaan qoodamaa kan jiru yemmuu ta\u2019u, namootni heddu \u201croobni roobera\u201d jechuun gammachuu isaanii ibsataa jiru."}, {"text_idx": "#000006", "text": "Haa ta\u2019u malee qorannoo Itoophiyaa Cheek suuricha irratti taasiseen suurichi haala yeroo ammaa godina Booranaa keessa jiru kan hin agarsiisne ta\u2019uu mirkaneessee jira."}, {"text_idx": "#000007", "text": "Suurichi waggaa tokko dura miidiyaalee fi namoota dhuunfaan miidiyaalee hawaasaa irratti qoodamaa kan ture akka ta\u2019es ilaallee jirra: "}, {"text_idx": "#000008", "text": "Dabalataan odeeffannoo Waajjirri Komunikeeshinii Godina Booranaa toora Feesbuukii isaa irratti kaleessa Guraandhala 26, 2015 maxxanseen odeeffannoon \u2018godinichatti bokkaan roobera\u2019 jechuun qoodamaa jiru soba ta\u2019uu beeksiseera: "}, {"text_idx": "#000009", "text": "Waajjirichi ummatni horsiise bulaa godinichaa miidhaa hongeen rakkachaa kan jiru ta\u2019uu himuun hawaasni odeeffannoo sobaa tamsa\u2019aa jiruun akka hin dogongorre dhaamera."}, {"text_idx": "#000010", "text": "Suuraawwan yeroo isaanii malee qoodaman fi sirrii ta\u2019uun isaanii hin mirkanoofne odeeffannoo sobaaf nu saaxiluu waan danda\u2019aniif odeeffannoowwan suuraadhaan deeggaramanii dhiyaatan amanuu fi deebisnee qooduu keenyaan dura of eeggannoo yaa taasifnu."}, {"text_idx": "#000014", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman\nOdeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame\nSuuraan hiriira magaalaa Ambootti taasifame agarsiisa jechuun qoodamaa jiru dogongora\nDandeettii itti fayyadama miidiyaa fi gahee tamsa\u2019ina odeeffannoo sobaa ittisuu keessatti qabu"}, {"text_idx": "#000015", "text": "Ispeen keessatti suuraawwan daa\u2019imman qullaa hubannoo namtolchee (AI) fayyadamuun hojjetaman rifaatuu uuman"}, {"text_idx": "#000016", "text": "Odeeffannoon sobaa fi dogongoraa guddina sirna dimokiraasii Gaanaaf yaaddoo uumera jedhame"}, {"text_idx": "#000017", "text": "Suuraan hiriira magaalaa Ambootti taasifame agarsiisa jechuun qoodamaa jiru dogongora"}, {"text_idx": "#000019", "text": "\u1260\u121b\u1285\u1260\u122b\u12ca \u12a0\u12cd\u1273\u1228 \u1218\u1228\u1266\u127b\u127d\u1295 \u12ed\u12a8\u1270\u1209\u1295"}]